open-index/open-wikipedia-markdown huggingface dataset:
Enfield (distrikt)

**Enfield** er den nordligste av Londons bydeler. Den ble opprettet ved at den gamle kretsen Enfield ble slått sammen med Southgate og Edmonton. Området har vokst til en stor forstad med gode transportforbindelser inn til det sentrale London. 

Middlesex University har tre campuser i distriktet: Enfield, Cat Hill og Trent Park.

I romersk tid var Enfield forbundet med London via Ermine Street, veien mellom London og York. Funn gjort i det 20. århundre viser at det var romerske bosetninger i områdene som i dag heter Edmonton og Bush Hill Park.  

i 790 ga kong Offa av Mercia området rundt Edmonton til St. Albans Abbey. Området ble strategisk viktig da danene tok kontroll over East Anglia. Befestninger ble reist under Alfred den store, slik at man kunne klare å holde danene sør for elven Lee. 

Både Enfield og Edmonton nevnes i *[[Domesday Book]]* (1086). Enfield hadde da 400 innbyggere, mens Edmonton hadde 300. Enfield hadde også en *parc*, et stort skogkledt jaktområde. 

## Steder i Enfield
* Arnos Grove
* Botany Bay, Bowes Park, Bulls Cross, Bush Hill Park
* Clay Hill, Cockfosters, Crews Hill
* Edmonton, Enfield Chase, Enfield Highway, Enfield Lock, Enfield Town, Enfield Wash
* Forty Hill, Freezywater
* Grange Park
* Hadley Wood
* Lower Edmonton
* New Southgate
* Oakwood
* Palmers Green, Ponders End
* Southgate
* Upper Edmonton
* Winchmore Hill, World's End

## Eksterne lenker
*
Taunus

**Taunus** er en lav fjellkjede (Mittelgebirge) i Hessen og Rheinland-Pfalz i Tyskland. 

## Flate
Taunus grenser til elvelandene ved Rhinen (vestpå), Main (sørpå) og Lahn (nordpå). På den motsatte siden av Rhinen blir fjellene fortsatt av Hunsrück. Den østlige grensen dannes av det fruktbare området Wetterau, som strekker seg nordover fra Frankfurt am Main og fikk navnet sitt fra den lille elva *Wetter*.

## Fjell
Det høyeste punktet er *Großer Feldberg* (879 moh.), fulgt av *Kleiner Feldberg* (826 m) og *Altkönig* (798 m) med restene av en senjernalders fjellfestning (La-Tène A, ca. 400 f. Kr.) i nærheten.

## Historie
### Romersk tid
Den tidligere romerske grensebefestningen Limes strekker seg gjennom Taunus. Limes står på UNESCOs liste over verdenskulturarven. På mange steder kan betraktes rester av Limes. Saalburg, et gjenoppbygd romersk kastell, inneholder idag et museum. I byen Taunusstein ble gjenoppbygd et vakttårn.

### Slott og borger
I Taunus finner vi en hele rekke borger og slott. Til de vakreste slottene regnes slottet i Braunfels. Interessante borgruiner finnes i Eppstein, Falkenstein eller Hohenstein.

## Kurbad
Taunus er kjent for sine mange kurbad og kursteder. Kildene i Wiesbaden og Schlangenbad ble brukt allerede i romertiden. Det er også kurbad i Bad Schwalbach, Bad Camberg, Bad Soden am Taunus og Bad Homburg vor der Höhe.

## Byer
Kjente byer i og rundt Taunus er i Hessen: Rüdesheim (med hele Rheingau), Wiesbaden, Eppstein, Idstein, Bad Camberg, Limburg an der Lahn, Weilburg, Friedrichsdorf, Bad Homburg, Oberursel, Kronberg; i Rheinland-Pfalz: Diez, Nassau, Bad Ems, Lahnstein, Sankt Goarshausen (med den berømte Loreley-klippen), Kaub.

## Eksterne lenker
*
Intubasjon

**Intubasjon** er den medisinske betegnelsen på det å føre et plastrør (trachealtube) ned i luftrøret (trachea), vanligvis for å sikre frie luftveier under generell anestesi (narkose). Intubasjon gjøres også ved gjenoppliving og andre tilfeller der en pasient trenger mekanisk ventilering. For å få innsyn til luftrørets inngang brukes vanligvis et laryngoskop.

Rundt utsiden av nedre ende av trachealtuben er det vanligvis en oppblåsbar cuff (en form for pute) med en tynn luftkanal i veggen av plastslangen. En sprøyte kan kobles til øvre ende av trachealtuben slik at luft fra sprøyta fyller puten slik at det blir tett og luft ikke lekker ut på siden av tuben.
Lorem ipsum

**Lorem ipsum** er opprinnelig et lettere redigert utdrag fra *De finibus bonorum et malorum* (*Om det høyeste mål for godt og ondt*) av Cicero. Opprinnelig begynte avsnittet: *Neque porro quisquam est qui do*'lorem ipsum** quia **dolor sit amet, consectetur, adipisci*' velit* («Ingen liker smerte for smertens skyld, eller søker den og ønsker den, bare fordi den er smerte…»).

Lorem ipsum brukes som fylltekst i grafisk design og sideombrekking for å demonstrere det grafiske utseende før den endelige teksten er klargjort. Denne bruken betegnes som greeking. Lipsum er også hyppig benyttet for å demonstrere skriftsnitt innen typografien. Siden betydningen av teksten er uforståelig for de fleste, egner den seg godt, fordi man har påvist at man blir påvirket av innholdet i teksten når man skal se på skriftsnitt eller design. Samtidig gir den en mer naturlig fordeling av ordlengder og tegnbruk enn dersom man fyller avsnittene med *svada*-tekst.

Fra 1500-tallet har den vanlige Lorem ipsum-teksten vært:

Det er laget mange variasjoner av den opprinnelige versjonen for å inkludere tegn som er lite eller ubrukt i latin. Dessuten er det vanlig å utvide teksten, fra originalkilden eller med tilfeldig kvasi-latin, for å få dekket flere avsnitt uten å måtte gjenta den samme teksten.

## Eksterne lenker
* 
* ''lorem ipsum''-generator for typografisk fylltekst (*Ipsum* og andre språk og tegnsett)
* Lipsum.com (generell informasjon og *lorem ipsum*-generator)
* ''Lorem ipsum''-generator
* ''de finibus bonorum'' &ndash; den fulle teksten
Aukštaitija

**Aukštaitija** (Høylandet) er et historisk landskap i Litauen som ligger i landets sentrale og østlige del. Til Aukštaitija hører fylkene Vilnius, Kaunas, Siauliai, Panevezys og Utena.
Tungmetall

:*For musikksjangeren, se [[Heavy metal]].*

Betegnelsen **tungmetaller** brukes om metalliske grunnstoffer med en tetthet som er høyere enn 5 g/cm³, det vil si minst 5 ganger større tetthet enn vann. En rekke grunnstoffer hører til denne gruppen, men i miljøsammenheng nevnes vanligvis arsen (As) (selv om arsen strengt tatt er et metalloid), bly (Pb), kadmium (Cd), kobolt (Co), kobber (Cu), krom (Cr), kvikksølv (Hg), nikkel (Ni), tinn (Sn), vanadium (V) og sink (Zn). Arsen regnes som regel med til tungmetallene på grunn av sin tetthet på 5,73 g/cm³ til tross for at det egentlig er et halvmetall.

Fordi det er snakk om grunnstoffer, er det ikke mulig å bryte dem ned, og fordi det er vanskelig for levende organismer å kvitte seg med dem, vil de akkumuleres i organismene. 
Virkningen av tungmetallspredning er avhengig av tungmetallenes kjemiske tilstandsform og tilgjengelighet/mobilitet.

En viktig kilde for tungmetaller som skaper problemer i naturen, er avfallsprodukter og forbrenning. Man finner ofte tungmetaller i knappebatterier og amalgamplomber, men det er ikke bevist at amalgamplomber med tungmetaller i er farlige.
Frøyatunnelen

**Frøyatunnelen** er en undersjøisk veitunnel som forbinder øyene Frøya og Hitra i Trøndelag, og er en del av fylkesvei 714 og Fastlandsforbindelsen Hitra–Frøya.

Første utbygging i fastlandsforbindelsen var Fjellværøyforbindelsen som ble åpnet 10. juli 1992. Hitratunnelen, bygget i sammenheng med fylling og bro mellom Hemnskjel og Sunde i Snillfjord, ble åpnet 8. desember 1994. Som tredje og siste del ble Frøyatunnelen åpnet 23. juni 2000.

Forbindelsen erstattet fergesambandet Kjerringvåg–Flatval (1964–2000) som var betjent av fergene MF «Frøyaferja» og MF «Fru Inger».

## Korte fakta
* Lengde: &nbsp;m
* Største dybde: 150&nbsp;m under havoverflaten
* Kostnad: 475 mill. kroner

## Finansiering
Utbyggingskostnadene for fastlandsforbindelsen ble delt mellom staten (51&nbsp;%), fylket og kommunene (11&nbsp;%) og bompengefinansiering (38&nbsp;%). Bompengeinnkreving var opprinnelig antatt å finne sted inntil 2012. Et vesentlig større trafikkgrunnlag enn beregnet samt at to av de tre prosjektene ble fullført under budsjett gav prosjektet en bedre økonomi enn forutsatt. Det ble derfor besluttet å nedlegge bomstasjonene på Dolmøy og Ansnes allerede den 31. januar 2003, mens bomstasjonen på Sandstad skulle beholdes inntil hele prosjektet var nedbetalt. Bompengeinnkrevingen ble håndtert av selskapet Hitra Frøya Fastlandssamband.

Bedre økonomi i bompengeselskapet grunnet økt trafikk gjorde at bompengeinnkrevingen ble avviklet den 20. februar 2010.

## Trafikkutvikling
Årsdøgntrafikken i tunnelen siden 2008.

## Se også
*Hitratunnelen

*Veitunneler i Norge
*Undersjøiske veitunneler i Norge

## Referanser
Stian Ohr

**Stian Piene Ohr** (født 1978) er en norsk tidligere fotballspiller som spilte for klubbene Molde, , , , , Strømsgodset og . Stian Ohr fikk kallenavnet «nedrykkskongen» etter at han rykket ned med blant annet Start, Stabæk og Molde.

Ohr spilte 20 aldersbestemte landskamper, en  (0-5 mot  i 2006) og en rekke europacupkamper for Molde og Stabæk. Han vokste opp i Molde og vant 2 junior-NM med  der han spilte seniorfotball fra 1995. Ohr ble i 1998 en del av «kyllingrekka» med Anders Hasselgård og Thomas Mork, men var nær en overgang til  det samme året. I stedet ble han leid ut og fikk derfor ikke spille i Champions League.

I januar 2000 ble han fristilt med en sluttpakke på 300.000 og gikk gratis til .  hadde også vist sin interesse på dette tidspunktet. For  scoret han mye, så sju klubber ville ha ham i september. Han ble valgt til årets spiller av fansen for sin innsats 2000.  trakk sin interesse etter Ohr forlanget for mye i kontraktsforhandlingene. Det ble i stedet en ny treårs kontrakt med Start for Ohr som ble signert før jul. I juli 2001, etter at Molde, Brann og Vålerengen var frempå, ble kontrakten forlenget med tre nye år. Den økonomisk dårlige situasjonen til Start tvang klubben til å gi slipp på Ohr i et forsøk på å redde økonomien. Ohr fortsatte da karrieren i Vålerengen, under ledelse av Kjetil Siem og Kjetil Rekdal. Han fikk rollen som tilrettelegger i Vålerenga, og skåret i tillegg to mål i debutsesongen. Han var med å på vinne cupen i 2002, selv om han var ubenyttet reserve i finalen.

Han gikk videre til  i august 2003. Han slet en del med skader og fikk blant annet begge skuldrene ut av ledd i en kamp mot Hamarkameratene i august 2004. Han ble solgt til  ved nyttårstider i 2004. Det ble 7 mål og cupgull i 2005 for Molde. Han fikk sin første og eneste  for Åge Hareide med første omgangen i 0-5 tapet mot  i januar 2006. Stian Ohr gikk til  for 2,75 millioner i november 2006 og signerte en treårskontrakt. Ohr sa nei til overgang til  i august 2008, og fikk lite spilletid i 2009 grunnet en avtale med Molde om å betale 400.000 kroner hvis Ohr spilte 50 kamper fra start. Han har spilt tilsammen 245 Tippeliga-kamper etter debuten for Molde i 1996. I romjula 2009 signererte han en toårs kontrakt med .  I august 2013 ble det meldt at han sluttet med umiddelbar virkning på grunn av skader og sin stilling som leder for nøkkelkonto.

Faren hans Frode har lang fartstid i Molde FK. Først som leder i ungdomsavdelingen på slutten av 1980-årene, og senere som daglig leder og administrerende direktør. Bestefaren satt også i klubbens styre. Det samme gjorde onkelen Øivind, som var del av Moldes juniorlag som vant Junior-NM i 1987.

## Referanser


## Eksterne lenker
*
Petter Rudi

**Petter Normann Rudi** (født 1973 i Kristiansund) er en tidligere midtbanespiller i fotball, senere talentspeider og analyseansvarlig for Molde FK.

Som barn spilte Petter Rudi for Sportsklubben Træff, før han gikk videre til Molde FK. Han ble cupmester for Molde to ganger, i 1994 og 2005, og ble kåret til Årets spiller i norsk fotball av *[[VG]]* i 1995.  

Rudi har hatt proffkontrakter med italienske Perugia, engelske Sheffield Wednesday, de belgiske klubbene Lokeren og Germinal Beerschot samt østerrikske Austria Wien.

Han har spilt 46  for Norge, og har også en rekke U-landskamper. Han huskes kanskje spesielt for sin scoring på et langskudd i en landskamp borte mot Finland i 1997.

I mars 2026 ble det kjent at Rudi var rammet av sykdommen ALS.

## Karriere som spiller

 Kun seriekamper.

## Referanser

## Eksterne lenker
* 
*
Trippelententen

**Trippelententen** (entente, uttales *aŋtˈaŋtə*, fransk: 'intensjon', 'overenskomst', 'vilje') er en betegnelse for den politiske «forståelsen» som eksisterte mellom Storbritannia, Frankrike og Russland før første verdenskrig.

## Bakgrunn
Denne hadde sin bakgrunn i alliansen mellom Frankrike og Russland fra 1891–1893, rettet mot Trippelalliansen mellom Tyskland, Østerrike-Ungarn og Italia som ble inngått 20. mai 1882.

For å utnytte deres mulighet for å kontrollere Den engelske kanal, bestemte Storbritannia seg for å inngå en allianse med Frankrike. De inngikk i april 1904 en avtale der Frankrike anerkjente Storbritannias interesser i Egypt, mens Storbritannia anerkjente Frankrikes i Marokko. Denne avtalen vakte stor misnøye i Berlin, og i den første marokkokrisen gjorde den tyske regjeringen et mislykket forsøk på å tvinge partene til å oppgi den.

## Utvidet i 1907
I 1907 ble den britisk-franske entente supplert med en tilsvarende britisk-russisk, Den anglo-russiske konvensjon, med hensikt å regulere «interessesfærene» i Iran. Den bakenforliggende årsaken var imidlertid at både Storbritannia og Russland følte seg truet av tyske fremstøt mot stredene ved Dardanellene og mot Persiabukta.

## Trippelententens status
Til tross for at britene stadig fremholdt at trippelententen ikke var en bindende militærallianse, foregikk det hemmelige fransk-britiske militære forhandlinger fra 1906, og 1912 ble man enig om en fordeling av de to lands flåtestyrkers ansvar; forsvaret av den franske Nordsjøkyst ble overlatt til den britiske flåte, mens den franske flåten fikk et tilsvarende ansvar for i Middelhavet.

Grupperingen av de tre stormaktene (forsterket av diverse avtaler med Japan, USA og Spania) utgjorde at denne likevel ble en slagkraftig motvekt mot Trippelalliansen. Italia brøt imidlertid med Trippelalliansen da første verdenskrig var et faktum, da alliansen var en forsvarsallianse og forutsetningen for denne ble brutt da Tyskland og Østerrike-Ungarn erklærte krig i 1914.

## Kilder
* Clark, Christopher (2012), *The Sleepwalkers : How Europe Went to War in 1914*, Penguin, ISBN 978-0-141-02782-1
Magnus Kihlberg

**Magnus Kihlberg** (født 1973) er en svensk tidligere fotballspiller. Han var midtbanespiller og spilte for klubbene Karlslund, Forward, Örgryte, Lillestrøm, Molde, IFK Göteborg, Aalesund og Örebro SK. Han har også U-landslagskamper for Sverige. Kihlberg la opp i 2011. Spillestilen hans var preget av hardt arbeid, og han var populær i alle de tre norske klubbene han var i. Kihlberg er en av de utlendingene som har flest seriekamper gjennom alle tider i den norske toppserien.

## Referanser


## Eksterne lenker
*
Thomas Mork

**Thomas Mork** (født 22. juni 1978 på Averøy) er en tidligere spiller for Molde FK og spillende trener i fotball for Rival. I dag jobber han i trenerteamet til Molde FK sammen med blant andre manager Ole Gunnar Solskjær.

Han er fra Averøy på Nordmøre, og spilte for Grykameratene da  Molde FK skrev til ham og inviterte ham
til prøvespill i 1995.
Mork vant junior-NM i 1996 med seier 1-0 over Viking, og begynte i 1997-sesongen å få innhopp og kampstart for klubbens seniorlag. Debuten var 20.4.1997 mot Strømsgodset.
Sammen med jevngamle Stian Ohr og Anders Hasselgård dannet han under Erik Brakstad den såkalte «kyllingrekka» som skulle ta over etter de tre S'ene Ole Gunnar Solskjær, Arild Stavrum og Ole Bjørn Sundgot. Mork gikk på toppidrettslinja ved Molde videregående skole og de var klubbens best betalte juniorer med en inntekt på 150 000 kroner og egen VW Golf med sponsoren Aker RGI ASA på klistremerke.
Morks scoringer begynte å komme sommeren 1998 og han var på flere samlinger med U-landslaget og Bjørn Hansen (trener) med debut 3.2.1998 mot Danmark (1-1).
Han prøvespilte for Charlton Athletic FC i juli 2003, og hadde ifølge hans agent Stig Lillejord kontakt med belgiske FC Brussels der Bjørn Helge Riise var, da han ikke ville fornye i november 2004. Også Ivar Morten Normark fra Aalesunds FK luktet på ham i denne perioden, idet han kunne gå gratis. Etter 2008-sesongen fikk han ikke fornyet kontrakten.

Han var fra 2009 spillende trener i fotball for Rival der flere tidligere Moldespillere befant seg, blant andre Stig Arild Råket. I 2011 var han sportslig leder for Molde FK sin breddeavdeling.

## Referanser
Trond Strande

**Trond Strande** (født 1970) er en norsk fotballtrener og tidligere fotballspiller som er assistenttrener for .

Han fikk fire sølv i Eliteserien og to cupgull med Molde.

Han vokste opp i Malmefjorden i Fræna kommune, og har tidligere spilt for Malmefjorden og Fræna. Han hospiterte for Molde FK i 1990 og debuterte i april 1991 mot FK Lyn.  Trond Strande vant Norgesmesterskapet i 1994, og han spilte også for Molde i Mesterligaen i 1998/1999-sesongen.  Den 18. oktober 2003 skrudde han et direkte frispark i høyre kryss fra langt hold, da han utlignet mot Aalesunds FK tre minutter på overtid. Strande var på toalettet da laget vant Norgesmesterskapet i 2005. Etter at Roy Helge Olsen idømte Strande et rødt kort etter fire minutter mot Moss, viste videobildene at dette var feil, så han slapp karantene. Kamp nummer 500 spilte han 29. april 2007 mot Hønefoss ballklubb, og han la opp etter denne sesongen i nest øverste divisjon med 520 spilte kamper, mest som høyreback.

## Referanser


## Eksterne lenker
*
Entente cordiale

***Entente cordiale*** (fransk for «hjertelig overenskomst») er en samling avtaler inngått 8. april 1904 mellom Storbritannia og Frankrike, opprinnelig kun for å regulere forholdene mellom landenes interesser i Afrika.

Utover de umiddelbare kolonisakene omhandlet i avtalen, markerte undertegningen av *Entente cordiale* slutten på århundrer med tilbakevendende konflikt mellom de to nasjonene, og starten på den fredelige sameksistens som har fortsatt frem til i dag.

Da Russland sluttet seg til samarbeidet i 1907, snakket man om Trippelententen. Dermed var også grunnlaget lagt for det diplomatiske og militære samarbeidet mellom de tre landene i forløpet til den første verdenskrig.

## Referanser


## Kilder
* «The Entente Cordiale Between The United Kingdom and France», (engelsk)
* Hobson, Rolf, *Europeisk politisk historie 1750–1950*, Cappelen Damm Akademisk, 2015, ISBN 978-82-02-24316-6

## Eksterne lenker
*
John Andreas Husøy

**John Andreas Husøy** (født 26. januar 1983) er en norsk fotballtrener og tidligere fotballspiller.

Han spilte for Moss Fotballklubb,  Sarpsborg 08 Fotballforening, Molde FK, Harøy IL, Brattvåg IL og Åsane Fotball. Han har også spilt U-landslagskamper. Husøy avgjorde blant annet cupfinalen mot Lillestrøm i 2005 ved å score Moldes fjerde mål.

## Referanser


## Eksterne lenker
* 
* Ingen kontrakt for Husøy
Bingen (Norge)

**Bingen** er et dalføre i Øvre Eiker og Modum kommune i Buskerud. Modum ligger på østsiden av Bingselva. Øverst i Bingen kommer kommunene Sigdal og Flesberg også inn. Vakkert kulturlandskap med utsikt mot Holtefjell. Bingsing er betegnelse på en person som kommer fra eller er bosatt i Bingen. De som er fra stedet snakker Eiker-dialekt.

Det går vei gjennom Bingen på begge sider av elva, fylkesvei 2738 og 2740. Disse veiene forbindes på tre steder. Ved Steinsrudbrua, Thorudbrua og Ødegårdbrua. Øverst i Bingen kan man ta av veien til vestsiden av elva og kjøre over til Lampeland i Flesberg på Nyseterveien. Kjører en på østsiden av elva fortsetter man inn på Letmoliveien å kommer over til Lyngdal i Flesberg. Like etter man har tatt inn på Letmoliveien ved Nævra, kan man ta til høyre inn på Seterveien og komme over til Greenskogen i Sigdal.

Fra Bingen er det to innfartsveier til Holtefjell. På Vestbymoen tar Bråkedalsveien (Bompenger) av og går opp i toppen av Bråkedalen. Litt inne på Nyseterveien tar Vestbyseterveien (bomvei) av og går ca. fem kilometer innover. Veien ender på en parkeringsplass like ved Vestbysetra. Blåmerket tursti over til Hoensvannet.

Elva i Bingen, Bingselva, renner ut i Drammenselva ved Skotselv. I Bingen finnes fotballbane (Moløkka stadion), lysløype (ved Moløkka), Bingen kapell, skytterbane (Vestbymoen) og forsamlingslokalet Bergheim. Frem til 1990-tallet var det også landhandel ved Steinsrudbrua.

Bygdeborgen “Slottet” på Slottåsen ved gården Borge i Bingen er en av de mange bygdeborgene på Eiker og regnes blant bygdas viktigste kulturminner. Mange spørsmål er fortsatt ubesvart når det gjelder bygdeborgene på Eiker. Hvor gamle er de? Hvem bygde dem? Hva slags funksjon hadde de? 

Ved Bergheim står monumentet over Store Per. Steinen som står her skal Store Per Hovenga (1791-1876) ha løftet opp fra elva og båret til veien høyere opp i skråningen ved Håvenga, teksten sier 508 kg, men den er veid til 915 kg.

Sagnet om Bingens-herrene sier at de ikke ringte med kirkeklokkene i Haug kirke (Hokksund) før bingsingene var kommet på toppen av møllerbakkene. De kom med hester som hadde sølvsko og staselige sleder/vogner når de skulle i kirken. Sagnet sier at det skulle være sølvgruver på Holtefjell. Kalven av sølvet skulle ligge i Kongsberg og kua på Holtefjell ble det sagt, noe som henviser til at sølvgruvene på Kongsberg var små i forhold til på Holtefjell. Sagnet er skrevet ned på 1700-tallet av Carl Deichman og er seinere gjengitt i en rekke lokalhistoriske bøker og artikler fra Eiker. 

## Referanser
Kongelig råd

Et **kongelig råd** (engelsk: *Privy Council*; tysk: *[[Geheimer Rat]]*) er en forsamling av monarkens nærmeste rådgivere i en rekke monarkier, blant annet:

* Norges statsråd
* Danmarks statsråd
* Det kongelige råd (Storbritannia)
* Det kongelige råd for Canada
* det tidligere Riksrådet i Sverige

Det kongelig råd er ofte, men ikke alltid, det samme som kabinettet. I republikker har presidenten ofte et tilsvarende råd kalt statsrådet e.l.
Kabinett

**Kabinett** (fra fransk *cabinet*, «lite rom») er en forsamling av fremstående medlemmer av en regjering. I noen land, f.eks. Norge, brukes betegnelser som statsråd eller lignende. Et regjeringskabinett er generelt en gruppe mennesker med den konstitusjonelle eller juridiske oppgaven å styre et land eller en stat, eller å gi råd til et statsoverhode, vanligvis fra den utøvende makt. Medlemmene deres er kjent som ministre og statssekretærer, og de utnevnes ofte av enten statsoverhoder eller regjeringssjefer. Regjeringskabinetter er vanligvis det organet som er ansvarlig for den daglige ledelsen av regjeringen og responsen på plutselige hendelser, mens den lovgivende og dømmende grenen arbeider i et avmålt tempo, i sesjoner i henhold til lange prosedyrer.

Historisk sett er kabinetter etterfølgere av kongelige råd. I Norge er kabinettet det samme som Statsrådet, og i snever forstand også regjeringen.

I noen land, særlig land med parlamentarisme, er det kabinettet som samlet bestemmer regjeringens politiske mål og retning, spesielt med tanke på lovgivning vedtatt av parlamentet. I andre land, som USA, har kabinettet liten felles makt eller innflytelse på lovgivning, og fungerer isteden som et rådgivende organ for statssjefen. I noen land må kabinettet utpekes fra medlemmer av den lovgivende forsamling.

I de fleste land har kabinettmedlemmer tittelen minister, og hver av dem er ansvarlig for en portefølje («handelsminister», osv.). I noen land brukes tittelen sekretær eller statssekretær. Den daglige rollen for kabinettmedlemmer består i å lede et segment av det nasjonale byråkratiet.

Den engelske ordboken *[[Oxford English Dictionary]]* gir Francis Bacon æren i sine essayer (1605) for den første bruken av «kabinettsråd», der det beskrives som en fremmed vane, som han misliker: «For hvilke ulemper Italias lære og Frankrikes praksis i noen kongers tid har innført kabinettsråd; et middel verre enn sykdommen».

## Kabinettstyre under Eneveldet
**Kabinettstyre** var en regjeringsform som ble benyttet under det danske Eneveldet.
Betegnelsen kommer av at kongen regjerte direkte fra sitt eget kontor, kabinettet. Via sin kabinettsekretær sendte kongen ordre direkte til statsadministrasjonen, og altså utenom statsrådet.

Kabinettsekretær er tittelen på den person som står for en regents eller fyrstes personlige korrespondanse og kontorhold. Under eneveldet i Danmark var det i perioder den mektigste posisjon etter kongens.

## Se også
*Skyggekabinett
*Krigskabinett

## Referanser


## Eksterne lenker
*
Riksembetsmann

En **riksembetsmann** (engelsk: *Great Officer of State*) i Storbritannia er en fremstående embetsmann som enten arver sin stilling eller utnevnes av monarken, og som utøver visse seremonielle oppgaver. Det finnes forskjellige storembetsmenn for England og Skottland, og tidligere for Irland.

## England
# Riksdrott (*Lord High Steward*)
# Rikskansler (*Lord High Chancellor*)
# Riksskattmester (*Lord High Treasurer*)
# President for Det kongelige råd (*Lord President of the Council*)
# Lordseglsbevarer (*Lord Privy Seal*)
# Rikshoffmester (*Lord Great Chamberlain*)
# Rikskonstabel (*Lord High Constable*)
# Jarlmarskalk (*Earl Marshal*)
# Riksadmiral (*Lord High Admiral*)

## Skottland
# Rikshøykommissær til Generalforsamlingen i Den skotske kirke (*Lord High Commissioner to the General Assembly of the Church of Scotland*)
# Riksdrott for Skottland (*Great Steward of Scotland*)
# Bevarer av storseglet for Skottland (*Lord Keeper of the Great Seal of Scotland*)
# Bevarer av det kongelige segl for Skottland (*Lord Keeper of the Privy Seal of Scotland*
# Arvelig rikskonstabel (*Hereditary High Constable of Scotland*)
# Jarlmarskalk (*Earl Marischal*)
# Arvelig rikskammerherre (*Hereditary Master of the Household in Scotland*)
# *Lord Justice General*
# *Lord Clerk Register*
# *[[Lord Advocate]]*
# *Lord Justice Clerk*
# *[[Lord Lyon King of Arms]]*
Skotselv

**Skotselv,** tidligere omtalt som Skotselva, er et tettsted i Øvre Eiker kommune i Buskerud. Tettstedet hadde  innbyggere per , og ligger på vestsiden av Drammenselva, mellom Hokksund og Åmot. Tettstedet ligger der Bingselva renner ut i Drammenselva og her krysser også fylkesvei 2736 Drammenselva, Skotselv Bru. Skotsælving er betegnelse på en person som kommer fra eller er bosatt i Skotselv. De som er fra stedet snakker Eiker-dialekt.

Tidligere var det cellulosefabrikk her (Union) og Hassel fengsel lå også her.

Skotselv har en nedlagt jernbanestasjon på Randsfjordbanen. Stedet ligger sentralt til med kort avstand både til Drammen, Kongsberg og Hønefoss og bare en knapp times kjøretur fra Oslo. Her er det gode muligheter for naturopplevelser både på elvene og i de nærliggende åsene.

Düvelgården har en utstillingen som omfatter et tverrsnitt av Hassel Jernverks produksjon og jernverkshistorie.

Det er ingen kirke i Skotselv men Bakke kirke ligger 1&nbsp;km lenger syd. Andre kirkebygg i nærheten er Bingen kapell og Nykirke.

Norsk Motorhistorisk Senter ligger ved Burud ikke så langt fra Skotselv.

## Historie
Stedsnavnet Skotselv kommer av gårdsnavnet Skott som betyr «gård som ligger ved en fremspringende høyde». Vannsaga ble tatt i bruk på Ulleland gård i Skotselv ca. år 1528, og sagbruksvirksomhet ble en viktig næringsvei.
 
Den første store industribedriften på Eiker var Hassel Jernværk i Skotselv. Jernverket ble etablert i 1649 og var basert på jernmalm fra en nærliggende gruve, Hassel gruve. Hassel jernverk var den gang et av de største jernverk i Norge. I 1757 ble Skotselv skole opprettet som bruksskole under Hassel Jernverk. Det mest kjente produktet fra verket et «Hasselovnene». Produksjonen ved verket ble ned lagt i 1854. Skotselv Cellulosefabrikk ble startet i 1888, og var i mange år en av de største arbeidsplassene på Eiker.

Politiker og statsminister Christopher Hornsrud (1850-1960) var fra Skotselv. Stortingspresident Masud Gharahkhani (1982-) vokste opp i Skotselv.

## Referanser


## Eksterne lenker
* Skotselvs nettsted
* Statistisk sentralbyrå. Tettsteder. Folkemengde og areal, etter kommune. 1. januar 2011
* Bilder fra Skotselv


Fil:Skotselv skole.JPG|Skotselv skole, 1.-10- trinn
Fil:Skotselv stasjon TRS 070429 006.jpg|Det er ikke lenger trafikk ved Skotselv stasjon.
Fil:Skotselv Bru.JPG|Skotselv bru krysser Drammenselva
Fil:We are two.JPG|«We are two» er en av flere skulpturer av den polske kunstneren Arkadiusz Gawecki på Skotselv.
Det kongelige råd for Canada

**Det kongelige råd for Canada** (engelsk: *Queen's Privy Council for Canada*, fransk: *Conseil privé de la Reine pour le Canada*) er en seremoniell forsamling av rådgivere for kongen av Canada. Medlemmene utnevnes på livstid av generalguvernøren etter forslag fra statsministeren. Rådet ble etablert i 1867 etter mønster fra Det kongelige råd i Storbritannia.

Rådets formelle myndighet utøves av statsministeren og det canadiske kabinettet, som utgjør et mindretall av rådets medlemmer. Deres arbeid støttes av Kanselliet for Det kongelige råd. Alle kongelige anordninger vedtatt av generalguvernøren må fattes etter innstilling fra et rådsmedlem, i praksis alltid en minister.

For tiden består Det kongelige råd av alle nåværende og tidligere føderale kabinettmedlemmer og høyesterettsjustitiarier, samt alle tidligere generalguvernører og formenn for Underhuset. Lederen for opposisjonen, og andre medlemmer av opposisjonspartiene, innsettes også tidvis i rådet, enten som en æresbevisning eller for å kunne ta del i gradert informasjon under loven om statshemmeligheter. Også andre personer kan bli innsatt i Det kongelige råd som en æresbevisning. Ministre er de eneste som av seg selv er medlemmer i rådet.

Medlemmer i Det kongelige råd er berettiget til å bruke tittelen *The Honourable*/*l'honorable* (eller, hvis medlemmet er nåværende generalguvernør, statsminister eller høyesterettsjustitiarius, *The Right Honourable*/*le très honorable*). Medlemmer bruker også bokstavene «P.C.», «C.P.», etter navnet.

Generalguvernøren er ikke medlem av rådet før embedsperioden er over, med mindre han tidligere er blitt innsatt som kabinettminister eller av andre grunner.

Det kongelige råd for Canada har holdt møte i monarkens nærvær kun to ganger: i Ottawa i 1957 og i Halifax i 1959.

Det fullsatte rådet møtes for å proklamere nye monarkers tronbestigelse og for å gi samtykke til kongelige ekteskap. Den siste gangen rådet møttes fullsatt var i 1981 for å gi formelt samtykke til ekteskapet mellom fyrsten av Wales og Diana Spencer. Etter forlovelsen mellom prinsen av Wales og Camilla Parker Bowles bestemte imidlertid justisdepartementet at det ikke var nødvendig at Det kongelige råd ga sitt samtykke, fordi ekteskapet ikke ville medføre avkom, og dermed ikke ha innvirkning på tronfølgen.

## Eksterne lenker
* Kanselliet for Det kongelige råd
Piccadilly Circus

**Piccadilly Circus** er en plass i London i Storbritannia, i krysset mellom Regent Street, Piccadilly, Shaftesbury Avenue og Coventry Street. Tidligere var plassen omgitt av opplyste reklameskilt på alle kanter, men det er nå bare en bygning som har slike skilt, i det nordvestlige hjørnet. Coca-Cola Companys berømte skilt der ble i september 2003 byttet ut med et moderne videoskilt som følger bygningens kurve. 

På sørvestsiden av plassen står den andre tingen plassen er særlig kjent for, Shaftesburyfontenen med en statue av en bueskytende engel, laget av Alfred Gilbert. Den kalles gjerne Eros, men er egentlig en statue av *Den kristne nestekjærlighets engel*. Fontene ble reist, opprinnelig på midten av plassen, i 1893 til minne om Lord Shaftesbury. Statuen er den første i verden som ble støpt i aluminium. 

Mesteparten av Piccadilly Circus tas opp av bilveier, og det er alltid enormt med trafikk der. Piccadilly Circus undergrunnsstasjon ligger under plassen, med hele stasjonsanlegget under bakkenivå. 

## Eksterne lenker
*
Regent Street

**Regent Street** er en sentral handlegate og gjennomfartsvei i Londons West End. Den har navn etter prinsregenten, den senere Georg IV, og var en del av byplanen fra 1811, tegnet av John Nash. Gaten tilhører formelt kroneiendommene, men vedlikeholdes av Londons myndigheter.

Den starter som Lower Regent Street i krysset med Charles II Street og Waterloo Place, går nordover til Piccadilly Circus. Selve Regent Street begynner så fra Piccadilly Circus, og går i en bue som beskriver en kvart sirkel opp til Oxford Circus. På oversiden av Oxford Circus begynner Upper Regent Street, som slutter ved krysset med Langham Place, Cavendish Place og Mortimer Street. 

Blant kjente butikker langs gaten finner man Hamleys leketøysbutikk, som inntil 1990-årene var verdens største med seks etasjer. Like ved ligger Liberty's, ett av de eldste varehus i byen. 

På det britiske monopolbrettet er Regent Street en del av det grønne settet, det nest dyreste, sammen med Oxford Street og Bond Street.

Det ligger en undergrunnsstasjon i hver ende av selve Regent Street, Oxford Circus og Piccadilly Circus. 

## Eksterne lenker
* www.regentstreetparade.org
* Regent Street Online website
* The Crown Estate website
Ekkotekniker

**Ekkotekniker** er den norske betegnelsen på en ultralydtekniker som utfører ekkokardiografi, det vil si ultralydundersøkelse av hjertet. I Norge har ekkoteknikerne gjerne en relevant og helsefaglig treårig høyskoleutdannelse som for eksempel sykepleier eller radiograf i bunnen. Deretter tas et to-årig deltidsstudium ved Norges teknisk-vitenskapelige universitet (NTNU), Videreutdanning i ultralyd for hjerte og kar . Utdanningen har eksistert siden 2011, og gir tilsammen 60 studiepoeng. I Norge jobber alle ekkoteknikere i nært samarbeid med kardiologer.

## Referanser
Trachealtube

**Trachealtube** er et rør beregnet til å føres ned i luftrøret (trachea). Det legges med den nedre enden mellom stemmebåndet og luftrørets deling til venstre og høyre lunge. 

Hensikten er å gi pasienten kunstig ventilasjon; å puste for pasienten, vanligvis i narkose under en operasjon, eller under gjenopplivingsforsøk. Dette kan gis ved hjelp av en respirator, eller med en ballong som presses med håndmakt for å tilføre pasienten luft. Lufta kan være blandet med oksygen og flere forskjellige narkosegasser. Man kan også føre ned en trachealtube for å skape frie luftveier og lette pasientens egen respirasjon. 

Vanlig størrelse for menn er 8-10 mm indre diameter, kvinner 7-8 mm. For barn og nyfødte er størrelsene mindre, helt ned til 2 mm. Trachealtube for voksne har gjerne en *cuff* nær enden, dette er en krage festet på utsiden som kan blåses opp gjennom en tynn slange. Hensikten med cuffen er å tette mot luftrørets vegg. 

En trachealtube kan føres ned gjennom nese eller munn. 

En tracheostomi kan gjøres ved å føre en tracheostomitube inn gjennom en kunstig åpning i halsen, forfra gjennom huden og inn til luftrøret.

Det å sette ned en trachealtube kalles intubasjon.
Marble Arch

**Marble Arch** er et monument rett ved Speakers' Corner i Hyde Park i London. Det står i den vestlige enden av Oxford Street. Navnet brukes også om plassen monumentet står på, området like rundt, og Marble Arch undergrunnsstasjon.

Monumentet er bygget som en triumfbue, og ble designet av John Nash i 1828. Det er basert på Konstantinbuen i Roma, og er bygget i hvit carraramarmor. Den ble opprinnelig reist på The Mall en portal foran Buckingham Palace (som i sin nåværende form også er tegnet av Nash), men man fant raskt ut at åpningen var for smal til at monarkens vogn kunne kjøre gjennom. Den ble derfor flyttet til sitt nåværende sted i 1851. 

Buen står like ved Tyburn, der offentlige henrettelser ble utført i Tyburngalgen, også kjent som Tyburntreet, mellom 1388 og 1793. En plakett som markerer stedet er satt ned på en trafikkøy like ved. 

Marble Arch ble fredet i 1970.

## Referanser


## Se også
*Wellington Arch
Oxford Circus

**Oxford Circus** er en plass i det sentrale London, i krysset mellom Oxford Street og Regent Street. Hele plassen er nå tatt opp av biltrafikk, så den er nå i praksis bare et veikryss. 

Fordi det ligger i krysset mellom to av byens travleste handlegater er det normalt svært tett med mennesker på dagtid. Etter at det ble innført begrensninger på biltrafikk gjennom Oxford Street på dagtid har trafikken blitt noe lettere.

Oxford Circus undergrunnsstasjon ligger under krysset.
Spind

**Spind** er en bygd i Farsund kommune i Agder. Spind var egen kommune fram til 1964 og eget kirkesogn til 2009. I øst grenser Spind til Lyngdal kommune.

## Etymologi
Stedsnavnet *Spind*, er først nevnt i 1328. Opphavet er ukjent. Bygdenavnet kan være et fjordnavn, først brukt i *[[Spindfjorden|Spindsfjorden]]*. Sognets gamle navn var *Hechne*, også skrevet *Hælkhna*, *Hecknis* og *Heckenes.* Dette navnet stammet fra en gammel, nå forsvunnet, gård som het *Helknar*. Navnet er flertall av ordet *helkn*, sideform til *holkn*; et intetkjønnsord som betyr stenig grunn, klippegrunn.

## Geografi
Halvøya *Spindslandet* strekker seg fra eidet mellom Rosfjord og Kvavik utover mot sør-vest til Nordsundet ved Farsund by. Halvøya omgis av Lyngdalsfjorden, Rosfjorden, Spindfjorden og går i sør mot det åpne hav. Spind omfattet opprinnelig hele halvøya, men senere ble en del overført til Lyngdal og Austad; Spindsodden ble overført til Lista.

Spinds skjærgård består av 130 øyer og holmer. De største øyene er Langøy, Ullerøy og Skarvøy.

## Kultur
### Lag og foreninger
* Spind bygdelag
* Spind historielag
* Spind idrettsforening (stiftet 1976)

### Spindsdagen
Årlig arrangeres Spindsdagen av de ulike lagene og foreningene i bygda. Høydepunktet er kretsmesterskap i hesteskokasting. Lagene består av Spinds gamle skolekretser. En vandrepokal går til beste krets. Farsunds ordfører Arnt Abrahamsen representerer Espeland skolekrets i hesteskokasting. 

Andre aktiviteter på Spindsdagen er Spinds-quiz og leker for barn. Tradisjonen ble startet i 2007, med et opphold i 2014. På Spindsdagen 9. oktober 2016 markerte Spind Idrettsforening 40 år.

## Historikk
### Spind sogn og Spind kommune
Herad og Spind sogn ble i 1828 skilt ut fra Vanse prestegjeld og dannet Herad prestegjeld. Ved innføringen av formannskapslovene i 1837 ble prestegjeldet egen kommune. Herad og Spind utgjorde i perioden 1837–1893 én kommune, som den 17. oktober 1893 ble delt i Herad og Spind kommuner. Fra 1. januar 1965 ble Spind slått sammen med kommunene Herad, Lista og Farsund til en ny kommune med navnet Farsund kommune. 

Spind sogn var del av Vanse prestegjeld til 1828. Herad- og Spind sogn ble skilt ut 28. januar 1828 og dannet Herad prestegjeld. Spind sogn ble overført til Farsund prestegjeld 1. januar 1969, og var et eget kirkesogn til 2009. Sognet ble slått sammen med Farsund sogn den 1. januar 2010.

## Galleri

Fil:Spind_Kirke.jpg|Spind kirke


## Se også
* Spind kirke

## Referanser


## Litteratur
* Johs Sætherskar: *Det Norske næringsliv. 15 : Vest-Agder fylkesleksikon*, Bergen 1953
* Kåre Rudjord og Arnfinn Høyland. *Herad : Bygda mellom fjorder og fjell*, Farsund 1977
* Jakob Birkenes. *Spind : En bygdebok*, 2. utgave, Spind 1966

## Eksterne lenker
* Spind på norgeskart.no
Oxford Street

**Oxford Street** er en av de viktigste handlegatene i London. Den går fra Marble Arch ved nordøsthjørnet av Hyde Park, gjennom Oxford Circus og fram til St Giles' Circus, i krysset med Charing Cross Road og Tottenham Court Road. Etter St Giles' Circus fortsetter gaten som New Oxford Street. På vestsiden av Marble Arch heter fortsettelsen av gaten Bayswater Road. 

## Historikk
Gaten følger den romerske veien mellom Hampshire og Colchester, som gjennom middelalderen ble den viktigste utfartsveien fra byen. Mellom det 12. århundre og 1782 het den Tyburn Street, etter elven Tyburn som rant rett sør for den, og som nå er lagt i rør under gaten. Den var den siste strekningen på de dødsdømtes reise fra Newgate fengsel til galgen ved Tyburn, like ved stedet hvor Marble Arch står nå.

Mot slutten av det 18. århundre ble flere av jordene som lå ved gaten kjøpt av jarlen av Oxford, og området ble deretter bebygget. I løpet av det 19. århundre ble en rekke store butikker og varehus etablert der, og den har holdt på sin posisjon som Londons handlesentrum.

## Oxford Street i dag
### Turisthandel
Blant de mest kjente butikkene langs Oxford Street finnes:
* Varehusene Selfridges (åpnet 1909), Debenhams, John Lewis og Marks & Spencer
* HMV, musikkforretning som åpnet den første av sine mange butikker på Oxford Street. De har flyttet fra det opprinnelige lokalet til større lokaler i samme gate.
* Virgin Megastore, en av kjedens største og eldste butikker

I de siste årene er varetilbudet i Oxford Street i stadig økende grad blitt innrettet på turistmarkedet. Antall suvenirbutikker har økt sterkt, mens mange velrenommerte spesialforretninger har forlatt Oxford Street. Samtidig oversvømmes gaten av turister og unngås av byens egne innbyggere. 

### Kollektivtransport
 
Også trafikken er blitt et problem. Et stort antall bussruter er lagt gjennom Oxford Street, og på visse tider av døgnet flytter bussene seg i halv gangfart, slik at det kan ta 45 minutter med buss fra Tottenham Court Road til Marble Arch. Byens myndigheter er urolige over utviklingen, og borgermester Ken Livingstone har lansert en rehabiliteringsplan for Oxford Street som bl.a. innebærer at busstrafikken erstattes med en rask trikk (light rail), og at gaten forbeholdes fotgjengere.

Det er fire undergrunnsstasjoner som har inngang fra Oxford Street: Marble Arch, Bond Street, Oxford Circus og Tottenham Court Road.

## Trivia
På det britiske Monopolbrettet er Oxford Street en del av det grønne settet, det nest dyreste, sammen med Regent Street og Bond Street.

## Eksterne lenker
*
Bond Street undergrunnsstasjon

**Bond Street undergrunnsstasjon** er en stasjon i Londons undergrunnsbane, som ligger krysset mellom Oxford Street og New Bond Street i City of Westminster, London. Inngangen til stasjonen ligger inne i et kjøpesenter. 

Stasjonen betjener linjene Central og Jubilee, og ligger i kollektivsone 1. Den ble åpnet 24. september 1900. 

Det er planer om å bruke stasjonen som stoppested for Crossrails linje 1.

|}
## Eksterne lenker
* 
*  Bond Street Underground Station Transport for London
Marble Arch undergrunnsstasjon

**Marble Arch undergrunnsstasjon** er en stasjon i Londons undergrunnsbane, som ligger ved og har navn etter Marble Arch i City of Westminster, London. Den er den vestligste av de fire stasjonene som ligger langs Oxford Street. 

Stasjonen ble åpnet 30. juli 1900. Den betjener Central-linjen, og ligger i kollektivsone 1. 

|}
## Eksterne lenker
* Marble Arch Underground Station Transport for London (Engelsk)
Oxford Circus undergrunnsstasjon

**Oxford Circus undergrunnsstasjon** er en stasjon i Londons undergrunnsbane, som ligger under og har navn etter Oxford Circus i City of Westminster, London. Hele stasjonsanlegget ligger under bakkenivå, og det er nedganger ved alle fire hjørner i krysset. Den betjener linjene Bakerloo, Central og Victoria. Den ligger i kollektivsone 1.

Stasjonen åpnet 30. juli 1900, og betjente da Central-linjen. *Baker Street and Waterloo Railway*, som senere skiftet navn til Bakerloo, tok den første gang i bruk 10. mars 1906. De to selskapene hadde separate stasjonsbygninger og heiser, men det var gangtunneler mellom plattformene slik at man lett kunne bytte linje. Victoria-linjen tok i bruk stasjonen 7. mars 1969. Det ble da også bygget en ny billetthall under bakkenivå, og ettersom alle linjene da var under samme eierskap ble det en felles hall. 

I forbindelse med rehabiliteringsarbeid i 1984 ble en av plattformene totalskadet av brann. 

|}

## Eksterne lenker
* Oxford Circus Underground Station Transport for London (Engelsk)
Nariman Sadiq

**Nariman Sadiq** (1934–2005) var den siste dronning av Egypt.

Nariman var gift med kong Farok I, som besteg den egyptiske trone i 1936. De hadde sønnen Ahmed Fuad II, og ble skilt i 1954, to år etter militærkuppet mot hennes mann.

## Fotnoter

## Referanser


## Eksterne lenker
*
Lister og Mandals amt

**Lister og Mandals amt** var en administrativ enhet (amt) i Norge 1685–1918, som i geografisk utbredelse tilsvarer tidligere Vest-Agder fylke. Fra 1. januar 1919 fikk Lister og Mandals amt navnet Vest-Agder.

Sammen med Nedenes amt, Stavanger amt og Øvre Tellemarkens fogderi utgjorde amtet Christiansand stiftamt. Christiansand stiftamt ble 7. februar 1685 delt i Nedenes amt (inkl. Bamble fogderi), og Lister og Mandals amt. 

Tidligere var betegnelsen len i bruk i den administrative inndelingen av Norge, og Lister len lå inntil 1600-tallet under Bergenhus hovedlen, mens Mandals len lå under Akershus hovedlen. Ved opprettelsen av Agdesiden hovedlen inngikk begge lenene i dette.

## Skrivemåte
Ved overgangen til fylker i 1919 var den offisielle skrivemåten *Lister og Mandals amt*, etter at 1907-reformen innførte liten forbokstav på substantiv *(Amt -> amt)*. Før 1907 var således den vanlige skrivemåten *Lister og Mandals Amt* (Ubunden form: *Lister og Mandal*). Tidligere, f.eks. i Matrikkelen av 1838 var skrivemåten *Listers og Mandals Amt* og Pontoppidans kart av 1785 *Mandals Amt*.

## Fogderier
Både i 1785 og i 1890 besto amtet av to fogderi:
* Lister fogderi
* Mandal fogderi

## Se også
* Liste over Vest-Agders fylkesmenn som inkluderer amtmenn i Lister og Mandals amt.
* Liste over stortingsrepresentanter fra (Lister og) Mandals amt
## Referanser
Vennskapstall

**Vennskapstall**, eller **vennskapelige tall**, oppstår dersom summen av divisorene i det ene av to tall er lik det andre tallet, og divisorene i det andre tallet er lik det første tallet. Eksempelvis tallene 220 og 284 er vennskapstall.

Det var pytagoreerne som oppdaget vennskapstall. De var religiøst besatt av «magiske tall», dvs. tall som har bestemte egenskaper.

## Se også
*Perfekte tall
Green Park undergrunnsstasjon

**Green Park undergrunnsstasjon** er en stasjon i Londons undergrunnsbane. Den ligger på nordsiden av Green Park med inngang fra gaten Piccadilly. 

Stasjonen betjener linjene Jubilee, Piccadilly og Victoria, og ligger i kollektivsone 1.

Den ble åpnet 15. desember 1906, og het først *Dover Street*. Navnet ble endret da inngangen ble flyttet i 1933 for å gi plass til rulletrapper. Plattformen for Victoria-linjen ble åpnet 7. mars 1969, og plattformen for Jubilee den 1. mai 1979.

|}
## Eksterne lenker
* Green Park Underground Station Transport for London (Engelsk)
Jarlsberg grevskap

**Jarlsberg grevskap** ble opprettet som Griffenfeldt Grevskab 26. november 1673 som Norges annet og siste grevskap, da Tønsberg len og amt ble forlenet til Peder Griffenfeldt. Dette grevskapet bestod bare i tre år, ble 1676 inndratt til kronen under navnet **Tønsberg Grevskab**. Det ble 1678 solgt til stattholder Ulrik Frederik Gyldenløve, som allerede var innehaver av Laurvigen grevskap, og dermed ble herre over hele det senere Vestfold fylke. 

Hovedgården Sem gård ble fra denne tid av hetende Jarlsberg hovedgård. Navnet Jarlsberg antas å skrive seg fra Gyldenløve, som var interessert i Norges gamle historie og formodentlig selv laget dette velklingende navn i tilknytning til det gamle Jarlsø ved Tønsberg og under påvirkning av den engelske earlverdighet. Det forekommer første gang brukt i et offentlig dokument (i Norske Tegnelser) den 6. mars 1680 og betegner der hele grevskapet; men samtidig eller meget snart etter ble det også festet til Sem gård, som kaltes Jarlsberg grevelige residens eller Jarlsberg hovedgård.

Gyldenløve solgte 1683 grevskapet videre til feltmarskalk, baron Gustav Wilhelm von Wedel i, som 1684 antok navnet **Jarlsberg Grevskab**. von Wedel og hans etterkommere besatt grevskapet  til det i henhold til adelsloven av 1821 opphørte da den siste norske greve Peder Anker Wedel Jarlsberg døde i 1893. Godset ble da omdannet til et stamhus for medlemmer av slekten Wedel Jarlsberg. Nåværende stamhusbesitter er Carl Nicolaus Wedel Jarlsberg (født 1973).

I 1821 ble grevskapet i administrativ forstand omgjort til Jarlsberg fogderi og slått sammen med Laurvig Grevskab til Jarlsberg og Larvik amt. Landets fogderier ble avviklet i perioden 1898-1919, og amtet fikk navnet Vestfold fylke i 1919.

## Grever

**Griffenfeld grevskap**:
* Peder Schumacher Griffenfeld (1673–1676)

**Tønsberg grevskap**:
* Ulrik Frederik Gyldenløve (1680–1683)

**Jarlsberg grevskap**:
* Gustav Wilhelm von Wedel-Jarlsberg (1683–1718)
* Frederik Anton Wedel Jarlsberg (1718–1738)
* Frederik Christian Otto Wedel Jarlsberg (1738–1776)
* Frederik Anton II Wedel Jarlsberg (1776–1811)
* Johan Caspar Herman Wedel Jarlsberg (1811–1840)
* Peder Anker Wedel Jarlsberg (1840–1893)

## Se også
*Jarlsberg hovedgård
* Kulturarv i Vestfold fylkeskommune om Jarlsberg hovedgård

## Kilder
* Sem kongsgård – Jarlsberg hovedgård